
Sana VOKS sisältää alkukirjaimet sanoista Bcecomsmas opramu- 
sanun KynbTypnoii osaan (Vsesojuznaja organizatsija kulturnoj svjazi), 
suomeksi Yleisliittolainen järjestö kulttuuriyhteyksiä varten. Se 
perustettiin huhtikuun 7 pnä 1925 ja täytt siis t.v. huhtikuussa 
20 vuotta. VOKSin muodostavat Neuvostoliiton kulttuurielät edus- 
tavat järjestöt ja yksityiset henkilöt ja sen tehtävänä on ylläpit: 
yhteyttä ulkomaiden eri kulttuurialojen edustajiin. VOKS ei ole 
mikään joukkojärjestö, vaan sen työ rajoittuu kulttuuriyhteyksien 
ylläpitämiseen. Se jakaantuu seuraaviin jaostoihin: matemaattis- 
luonnontieteellinen, historiallis-filosofinen, 1 ketieteellinen, maa- 
taloudellinen, elokuva-, teatteri-, kirjallisuus-, musiikki-, kuvaama- 
taiteiden, arkkitehtuuri-, opetusasiain ja urheilujaosto. Näillä on 
yhteinen hallinto. VOKSin rakenne on siis ehkä hieman käytännöl- 
lisempi kuin seuramme toimikuntien jakaantuminen. 

VOKSin hallinnon puheenjohtajana on taiteen ja taidehistorian 
tuntija V. S. Kemenov. Hän on suorittanut rakennusinstituutin 
tutkinnon, väitellyt kirjallisuuden ja taiteen kandidaattiarvon Mos- 
kovan ensimmäisessä yliopistossa ja laajalti opiskellut historiaa ja 
filosofiaa sekä toimii nyt Moskovan tiedeakatemian filosofisen insti- 
tuutin vanhimpana tieteellisenä avustajana. Hän on julkaissut useita 
taiteen teoriaa ja historiaa käsitteleviä teoksia. Vuodesta 1936 hän on 


toiminut kuluisan Tretjakovin taidegallerian johtajana. VOKSin hal- 


linnon puheenjohtajaksi hänet valittiin v. 1940. Hän juuri toimi Suo-= 


messa tammi—helmikuussa 1945 vierailleen neuvostoliittolaisen kult= 


tuurivaltuuskunnan johtajana. 


Nämä esitelmät ansaitsevat kuitenkin tulla täydellisinä julkaistuiksi. 
Ensimmäisenä julkaisemme nyt esitelmän ”Neuvostoliiton kulttuurityö 
sodan ja rauhan palveluksessa”, jonka prof. Kemenov piti seuramme 
toimikuntien neuvottelukokouksessa ravintola Royal'issa '6. 2. 45. 

Tämä esitelmä on omiaan valaisemaan prof. Kemenovin sanoja 
29. 1. 45 Suomen Kirjailijaliiton illallisilla Helsingin Seurahuoneella: 

”Olen iloinen voidessani ilmoittaa, että johtamani järjestö on val- 
mis osoittamaan kaikenlaista apua järjestölle ja suomalaisen kulttuurin 
edustajille venäläisten ja muiden Neuvostoliiton kansojen kulttuuriin 
tutustumiseksi. Tällä kulttuurilla on ei ainoastaan kansallinen, vaan 
myöskin yleisinhimillinen merkitys, se merkitsee suurta voimaa ihmis- 
kunnan yleisessä edistyksellisessä kehityksessä. 

Meillä on suuri tehtävä edessämme, meidän on korjattava tehdyt 
virheet. Useita vuosia taantumus on kylvänyt epäsopua välillemme. 
Saksalainen fascismi, jonka päämääränä on vihan ja'epäsovun nos- 
tattaminen eri kansojen välille ja niiden yllyttäminen taisteluun toi- 
siansa vastaan, on löytänyt itselleen sopivan pohjan taantumuksen 
valmentamasta Suomesta, Nyt on tehtävänämme voittaa vaikeudet 
ja kitkeä pois kaikki se, mikä häiritsee ystävällisten suhteiden ja 
keskinäisen ymmärryksen saavuttamista. 

Eläköön demokraattisten kansojen rauhallinen yhteistyö. Poistu- 
koot fascismi ja sen kaikki ilmiöt ikuisiksi ajoiksi maankamaralta.” 


Yhdymme näihin sanoihin. 


Helsingissä, maaliskuun 16 pnä 1945. 


SUOMI—-NEUVOSTOLIITTO-SEURA 

Nuori neuvostomaa kulttuuria kehittämässä 


Neuvostoliiton kulttuurityön perusominaisuus on sen kansan- 
omaisuus. Mitä tämä merkitsee? Osoitan sen esimerkeillä. Nuori 
neuvostomaa sai huonon perinnön tsaarinvaltakunnalta. Edellinen, 
vuoden 1914 maailmansota horjutti talouselämää, joka sitä ennen- 
kään ei ollut erinomainen. Talouselämä eri puolilla maata oli epä- 
tasaisesti kehittynyt. Oli alueita, joissa korkealle kehittyneen tek- 
niikan, korkealle kehittyneen teollisuuden ohella tavattiin mitä 
alkeellisinta työtapaa. Nuoressa neuvostomaassa oli paitsi kansoja, 
joilla jo oli korkealle kehittynyt kulttuuri, kymmeniä kansoja, joilla 
ei sellaista ollut. Idässä oli seutuja, joissa naisella ei ollut oikeutta 
edes näyttää kasvojaan. Oli kansoja, joilta ei puuttunut ainoastaan 
omaa kirjallisuutta vaan oma kirjaimistokin. 

Maa oli nälkäinen, sodan hävittämä ja kaikkialta sen kimppuun 
hyökkäsi vihollinen. Oli vihollisia omassa maassakin, sellaisia, jotka 
halusivat kukistaa vastapystytetyn nuoren tasavallan ja palauttaa 
vanhan tsarismin. Tuona vaikeana aikana oli Neuvostoliiton johto- 
miesten järjestettävä lämmitysaineita ja leipää ennenkaikkea lap- 
sille, mutta myöskin kulttuurihenkilöille, siis tiedemiehille ja tai- 
teilijoille, samaan aikaan kun hallinnollisissa virastoissa jouduttiin 


istumaan lämmittämättömissä huoneissa. 

Noina vuosina Lenin sanoi suuret sanansa taiteesta: ”Taide kuu- 
luu kansalle. Sen on saatava juuret itseensä kansaan. Sen täytyy 
tulla kansan ymmärtämäksi ja rakastamaksi. Sen tulee nostaa kan- 
san keskuudesta taiteilijoita, ja niitä on kehitettävä. Tämä on kult- 
tuuriohjelmamme, mutta ennenkuin pääsemme sen toteuttamiseen, 
on kehitettävä lukutaitoa, niin että kaikki neuvostokansat nousevat 
astetta korkeammalle.” 

Tämä oli tarpeen senvuoksi, että voitaisiin saada poistetuksi 
kuilu, joka oli sen osan välillä neuvostokansasta, joka oli päässyt 
kulttuuriin käsiksi, ja sen osan, jolla ei ollut siitä mitään tietoa. 
Tämä kuilu on monissa maissa. Mutta ei ole kysymys ainoastaan 


siitä. Kuten sanottu, on mitä suurimpia eroavaisuuksia eri aluei- 


den välillä. Oli ennen kaikkea kehitettävä niitä kansoja, jotka oli- 
vat jälessä toisista. Oli ennen kaikkea autettava näitä takapajuisia 
kansoja saamaan oma kulttuurinsa, oli luotava niille oma kirjakieli, 
saatava aikaan se, että nämä kansat voisivat omalla kielellään har- 
joittaa taidetta, tiedettä, jumalanpalvelusta, kirjallisuutta. 

Senpä vuoksi nuori neuvostomaa avasi koulujen, instituuttien, 
korkeakoulujen ja kirjastojen ovet koko kansalle. Kuuluisa teat- 
terimies Stanislavski, joka oli Moskovan taiteellisen teatterin perus- 
taja, kertoi hämmästyneensä sitä uutta yleisöä, joka täytti hänen 
teatterinsa. Se oli työläisiä, talonpoikia, matruuseja, opettajia, jotka 
olivat uneksineet siitä, että hekin saisivat käydä teatterissa, että 
heidänkin lapsensa saisivat käydä korkeakouluissa, mutta jotka oli- 
vat olleet vailla tilaisuutta siihen. Suurena taiteilijana Stanislavski 
ymmärsi, mitä tehtäviä tämä uusi yleisö taiteilijalle asetti. Hän 
käsitti, että oli tehtävä työtä vakavammin, paremmin kuin ennen, 
oli luotava sellaisia kasvoja, jotka tämä yleisö tunsi elävästä elä- 
mästä. Olisi ollut rikos pettää tuota yleisöä vierailla näytelmillä. 

Kirjastoissa tapasi omituisen näyn. Lasten ja nuorison rinnalla 


siellä istui vanhuksia, jotka tavasivat kirjoja kirjain kirjaimelta. 
Tämän valaisemiseksi esitän eräitä numeroita, vaikka ne ovat ken- 
ties ikäviä; mutta ne valaisevat kehitystä, joka Neuvostoliitossa on 
25 vuoden aikana tapahtunut. V. 1914 oli 12,000 kirjastoa. Vähän 
ennen Hitlerin hyökkäystä maahamme meillä oli 250,000 kirjastoa. 
Otamme esimerkiksi erään kirjaston, jota nykyään sanotaan Le- 
ninin kirjastoksi. Ennen vallankumousta tässä kirjastossa oli 
1,200,000 kirjaa. Ennen saksalaisten hyökkäystä siellä oli noin 10 
miljoonaa kirjaa. Saatatte ehkä arvella, että noita kirjoja on noin 
paljon, mutta ne ehkä seisovat hyllyillä. Ennen vallankumousta lai- 
nattiin tästä kirjastosta 12,000 kirjaa vuodessa. V. 1941 tästä 
samasta kirjastosta lainattiin 4 miljoonaa kirjaa. Fi ole julkaistu 
kirjallisuutta yksinomaan venäjän kielellä, vaan kaikkiaan 111 kie- 
lellä. Ensimmäistä kertaa sadattuhannet ihmiset saivat lukea 
Gorjkia, Tolstoita, Tshehovia. Gorjkia on käännetty 64:lle neu- 
vostomaan kielelle, Tolstoita 50:lle, Majakovskia 22:lle j.n.e. 

Mutta jotta kulttuuri kulkisi eteenpäin noissa seuduissa, oli tar- 
peen, että niissä kehittyi uusi sivistyneistö kunkin kansallisuuden 
omista jäsenistä. Sillä vain sellainen sivistyneistö, joka tuntee kan- 
sansa tavat, kielen ja sen tarpeet, voi myöskin vastata sen vaati- 
muksia. Tämä oli vaikea tie, mutta se oli ainoa oikea tie, jota tässä 
voitiin kulkea. Utsbekistanissa ei ollut ennen vallankumousta lain- 
kaan korkeampia oppilaitoksia. Ennen sotaa siellä jo oli useita 
kymmeniä tällaisia korkeakouluja ja niissä yhteensä professoreita 
ja opettajia 1,243. Nämä ovat kaikki paikallisia, siis utsbekilaisia, 
jotka neuvostovallan aikana ovat saaneet korkeamman sivistyksen. 
Näitä ihmisiä oli autettava kaikin tavoin. Heitä kuljetettiin ympäri 
maata, he opiskelivat parhaissa oppilaitoksissa, sillä hehän vuoros- 
taan kehittivät toisia ihmisiä. Neuvostokulttuurin peruspiirre on se, 
että se. on kaikkien saavutettavissa, siis kaikkein etäisimpienkin ja 
tähän asti takapajuisimpienkin kansojen saavutettavissa. 

Toinen piirre on se — riippumatta tästä eri kansallisuuksien 
sivistystason kohottamisesta — että entisen sivistyneistön rinnalle, 
joka on vähitellen tullut mukaan ja työskentelee nyt kaikin voimin, 
on noussut uusi sivistyneistö. Tämä suuri muutos ei tietysti ole 
voinut olla vaikuttamatta koko sivistyksen olemukseen ja niihin 
aatteisiin, joita se sisälsi. Nämä aatteet edustavat juuri sitä, mitä 
kansa haluaa ja tarvitsee ja ovat siis edistyksellisiä. 

Jotta tällainen joukkokulttuuri voitaisiin luoda, täytyi alkaa 
perustasta, siis taloudesta, teollisuudesta ja maataloudesta. Oli muu- 
tettava kokonaan Venäjän kasvot, oli luotava sosialistinen talous, 


- edistyksellinen teollisuus ja maatalous. Tätä auttoivat Leninin ja 
» Stalinin ajatukset, jotka loivat pohjan tuolle kehitykselle. 


Alussa täytyi säästää kaikessa, jopa vaatetuksessa ja ravinnos- 
sakin, jotta päästäisiin tuosta takapajuisuudesta, joka oli saatu 
perinnöksi. Korkean tekniikan luominen asetti kuitenkin eteen 
kysymyksen leivästä. Stalin osoitti, ettei voida yhdistää edistyksel- 
listä kulttuuria takapajuiseen maatalouteen. Senpä vuoksi oli muu- 


tettava koko maaseudunkin kasvot, ja niinpä ovat traktorit ja kom- 
bainit tällä hetkellä tuttuja jokaiselle neuvostotalonpojalle. 


Neuvostoliiton sivistyneistö sodassa 
demokratian puolesta 


Esitän esimerkin, joka osoittaa Stalinin tieteellisen kaukonäköi- 
syyden. Venäjän eteläisillä alueilla on suuret hiili- ja metallivaras- 
tot. Olisi voitu siis kehittää teollisuutta yksinomaan niiden lähei- 
syydessä käyttäen hyväksi näitä luonnon mahdollisuuksia. Tästä 
huolimatta juuri Stalinin ehdotuksesta perustettiin toinenkin teol- 
lisuuskeskus, siis Donin alueen lisäksi Siperiaan, minne ei mikään 
pommitus ulotu. Hitlerin Saksa luuli hyökätessään Ukrainaan ja 
ottaessaan sen haltuunsa, että neuvostoarmeija jäisi vaille teollisuu- 
den suomaa tukea ja varastoja. Sen sijaan olikin teollisuus eva- 
kuoitu Siperiaan ja Uralille, joille seuduille luotiin entistä parem- 
pia ja suurempia asevarastoja. 

Paitsi teollisuutta ja aseistusta tarvitaan sotilaita, tankinajajia ja 
teknikkoja. Hitler ilmeisesti luuli hyökätessään Neuvostoliittoon 
tapaavansa siellä lukutaidottomia ja sivistymättömiä kansoja. Tä- 
män käsityksen hän oli varmaankin saanut vanhoista maantieteen 
oppikirjoista. Mutta neuvostokansojen kasvot olivat toiset, Työ- 
läiset olivat tehtaissa oppineet korkean tekniikan ; talonpoika voi 
helposti siirtyä traktorin ja kombainin äärestä käyttämään tankkia 
ja pienen opiskeluajan jälkeen myöskin lentokonetta ja osoittautui 
rintamalla peloittavaksi voimaksi. Tuo rauhanajan työ oli siis nos- 
tanut suuret kansanjoukot mukaan korkealle tasolle. 

Senpä vuoksi, kun fascistit lähettivät tuholaisia hävittämään 
taikka vahingoittamaan tuotantoa, niistä selviydyttiin hyvin hel- 
posti. Ne eivät saaneet juuria talouselämässä. Neuvostoliitossa ei 
siis ollut viidettä kolonnaa, siellä ei ollut guislingejä, Sivistyneistö 
ja muu kansa olivat samoin kuin eri kansat keskenään mitä lähei- 
simmät ystävät. Hitlerin laskelmat siitä, että kansa saataisiin hajoi- 


tetuksi, että voitaisiin asettaa vastatusten sivistyneistö ja eri kan- 
sanryhmät taikka eri kansat keskenään, kaikki nämä laskelmat pet- 
tivät. Siellä saavutettiin ja vallitsi täydellinen moraalinen yhteys 
eri kansalaisryhmien ja eri kansallisuuksien välillä. 

Mitä tapahtui silloin, kun sota syttyi? Ensimmäisestä päivästä, 
oikeastaan ensimmäisestä tunnista alkaen kulttuurin edustajat, tai- 
teilijat, tiedemiehet, kaikki julistivat olevansa mobilisoituja. He 
vaativat, että heidät lähetettäisiin rintamalle. Tässä ilmeni heidän 
yhteytensä kansaan, heidän isänmaallisuutensa. Mutta hallitus 
kielsi sen suurelta osalta. Sanottiin, että puolustuksen hyväksi voi 
tehdä työtä kukin omalla alallaan. f 

Silloin kulttuuri omaksui ne sanat, jotka Stalin oli sanonut koko 
kansalle: Sota, joka on edessä, on julma ja kauhea ja sen vuoksi 
on kaikki uhrattava rintaman hyväksi ja kieltäydyttävä niistä mu- 
kavuuksista, joita rauhan aika soi.” Alkoi mitä intensiivisin toi- 
minta kaikilla tieteen ja taiteen aloilla. Sturi osa kirjailijoista mat- 
kusti rintamalle toimien siellä sotakirjeenvaihtajina. 430 kirjailijaa 
taistelee tälläkin hetkellä armeijan mukana. 

Nekin, jotka eivät työskennelleet rintamalla, kuten kirjailija 
Vera Inber y.m., olivat mukana kansan kärsimyksissä Lenin- 
gradissa saarron ja pommitusten aikana; he olivat sotilaita ilman 
kivääriä. Shostakovitsh, tunnettu venäläinen säveltäjä, sävelsi seit- 
semännen sinfoniansa Leningradin saarron aikana, tämän sinfo- 
nian, joka on saanut koko demokraattisen maailman tunnustuksen. 

Lääketieteen työntekijät, lääkärit ja muut, osoittivat uhrival- 
miuttaan työllään niin rintamalla kuin muuallakin. 73 prosenttia 
haavoittuneista on voinut palata takaisin riveihin. Kuolevaisuus 
sairaaloissa on ollut ainoastaan 1,1 prosenttia. Nämä numerot, jotka 
ovat huomattavasti edullisemmat kuin muissa maissa, osoittavat, 
kuinka hyvin Neuvostoliiton lääketiede on työskennellyt sotilaiden 
hengen ja terveyden pelastamiseksi. Tämä johtuu siitä, että Neu- 
vostoliiton lääkärit tekevät työtä rintamilla, siis kaikkein vaaralli- 
simmissa paikoissa. Se osoittaa, että Neuvostoliiton lääkärit ovat 
halunneet vaikeimmissa tilanteissa olla kansansa mukana. 

Teatterit järjestivät rintamaryhmiä, jotka esiintyivät aivan rin- 
tamalinjoillakin. Tämä ei ollut mikään yksinäinen ilmiö, vaan suo- 
rastaan joukkoilmiö. Kolmen vuoden aikana nämä ryhmät järjes- 
tivät 123,000 esitystä. Tällä hetkellä työskentelee satoja tuollaisia 


ryhmiä. Mutta tässä ei ole kysymys vain määrästä, vaan myös laa- 
dustä. Esimerkiksi parhaat tanssitaiteilijat ottivat mukaansa par- 
haat pukunsakin esiintyessään rintamalla. Niinpä pianistit ja muut 
taiteilijat esiintyivät frakeissa ja juhlapuvuissa, osoittaakseen, että 
tuo ympäristö ei millään tavalla alenna heidän taiteensa merkitystä. 
Ja usein näiden ryhmien täytyi ryömimällä ryömiä vaarallisten 
paikkojen kautta sinne, missä heidän täytyi esiintyä, ja kovassa 
pakkasessa saattoi joku tanssitaiteilijatar esiintyä hyvin vähissä 
pukimissa, koska se kuului esitettävään ohjelmaan, eikä hän halun- 
nut vähentää esityksen vaikutusta. Useinkin nämä näytökset tuli- 
vat keskeytetyiksi saksalaisten lentohyökkäyksen johdosta. Kun 
pommitus oli päättynyt, jatkui näytäntö, 

Esitän eräitä esimerkkejä venäläisten taiteilijain työstä. Ensim- 
mäisinä vuosina vallankumouksen jälkeen, jolloin neuvostomaa 
joutui puolustautumaan interventiota ja valkokaarteja vastaan, 
Majakovski loi erikoisen taidemuodon, jonka yhtenä osana oli satii- 
rinen runo. Ne olivat silloin Moskovan lennättimen ”Rostan ikku- 
noiksi” nimitettyjä plakaatteja. Ne olivat tavallisesti kauppojen 
ikkunoissa. Ne antoivat runoilijalle ja taiteilijalle heti tilaisuuden 
puhua kansalle siitä asiasta, joka kulloinkin oli tärkeä heidän mie- 
lestään. Kun Hitler hyökkäsi maahan, tämä muoto heräsi jälleen 
henkiin, ja sitä sanotaan nykyään ”Tassin ikkunoiksi”. Nämä ovat 
jälleen satiirisia tai sankariaiheisia plakaatteja, jotka rohkaisevat 
kansaa ja samalla tekevät vihollisen naurunalaiseksi. Niitä paine- 
aan paljon sekä rintamalla että rintaman takana. 

Nyt niitä on helpompi tehdä. Mutta silloin kun Hitler hyökkäsi, 
kun Ukraina ja Valko-Venäjä olivat hänen vallassaan, kun hän oli 
Moskovan porteilla, kun koko Eurooppa oli hänen käsissään Rans- 
kaa, Belgiaa y.m. maita myöten, silloin tarvittiin todella myöskin 
aiteilijalta rohkeutta nauraa tuollaiselle viholliselle. Mutta oli nau- 
rettava, vaikka usein ei ollut kovinkaan hauskaa. Sillä nauru tap- 
paa vihollisen. Joka tulee naurettavaksi, lakkaa olemasta peloit- 
ava. Mistä taiteilija ammensi voiman osata näuraa? Juuri lähei- 
syydestä kansaan, kansasta, joka taistellessaan ja kaatuessaan rin- 


8 


tamalla aina löysi jotain humoristista auttaakseen ja vahvistaakseen 
toveriaan taistelurintamassa. Lentovoimamme pommittavat hitleri- 
läisiä monitonnisilla pommeilla, mutta taiteilijamme pommittavat 
heitä naurullaan. Keskuudessamme olevat taiteilijat, Kukryniksy- 
kolmikko (Kuprijanov, Krylov, Shokolov), ovat juuri tämän nau- 
run taitureita. En kerro enempää näistä plakaateista, sillä kuvaama- 
taiteen erikoisuus onkin siinä, että se on nähtävä, 

Taiteilijat ovat saaneet suorittaa sankarillisia tekoja siirtäessään 
taideteoksia Siperiaan ja muihin kaukaisiin seutuihin. Tiedemiehet 
ovat keksineet aselajeja, joista vihollinen ei vieläkään ole pää 
perille, niiden joukossa n.s. Katjusha. Näinä vuosina on p 
siihen, että neuvostoarmeijan aseistus on sekä määrältään että laa- 
dultaan tullut paljon paremmaksi kuin tuon kuuluisan Saksan 
armeijan aseistus. 


Nevvostokulttuurin ja Hitlerin ”kulttuurin” 


vastakkaisuudet 


Mutta tämän ohella täytyy erikoisesti huomauttaa siitä, että neu- 
vostovalta on mitä huolellisimmin koettanut kaikilla aloilla säilyt- 
tää ne tieteen, taiteen ja uskonnon muistomerkit, mitä niillä on ol- 
lut. Niinpä jo kansalaissodan aikana, kun valkoarmeijat lähestyi- 
vät Tulaa, neuvostoarmeija esitti Leninille, että Tolstoin koti siir- 
rettäisiin pois taistelualueelta. Nyt on muodostettu hallituksen ta- 
holta erikoinen toimikunta, jonka tehtävänä on taideaaarteiden säi- 
lyttäminen ja suojaaminen. Tämä toimikunta kerää tiedot kaikista 
niistä muistomerkeistä ja taideaarteista, joita on seuduilla, jonne 
Punainen Armeija joutuu hyökkäämään. Ja niinpä tykistö saa 
esim. ohjeet, että sen tulee välttää ampumista niille kohdille, missä 
se joutuisi hävittämään näitä aarteita. Se siis saa määräyksen suo» 
jella niitä. Nämä tosiasiat osoittavat suhdetta kulttuuriin ja sen 
saavutuksiin. 


Voin myös esittää muutamia esimerkkejä siitä suhteesta, joka 
Hitlerin armeijalla on kulttuuriin. Kun saksalaiset valtasivat Jas- 
naja Poljanan, Tolstoin talo joutui heidän käsiinsä. Vaikka kaikki 
tiesivät, että se oli Tolstoin talo — siellä oli kouluissa ja muissa 
rakennuksissa taulu, jossa se oli mm. saksankielellä selitettynä — 
saksalaiset hävittivät talon, ryöstivät museon, häpäisivät Tolstoin 
haudan, räjäyttivät koulun, jonka Tolstoi oli perustanut talonpoi- 
kaislapsille, ja näille raunioille he asettivat taulun, johon saksan- 
kielellä oli kirjoitettu, että se oli Tolstoin perustama koulu. 
Lähellä Novgorodia on paljon kirkkoja, museoita ja muistopat- 
saita. Puhun vain yhdestä niistä, Spasnja Reditsan kirkosta, joka 
oli 
Siellä kuvastui siis vasta Venäjälle siirtyneen kristinuskon kausi. 
Tästä kirkosta on kirjoitettu historiaa kaikilla kielillä. Vuosittain 
kerääntyi eri maista tutkijoita nimenomaan tätä kirkkoa nä i 
Tämä kirkko sijaitsi 8 km päässä Novgorodin kaupungista aivan 
erillään, eikä siis ollut mitenkään sotilaallisena kohteena. Saksalai- 
set suuntasivat sitä kohden tykistötulen. 

En ryhdy luettelemaan näitä tapauksia, mutta sanon, että 
ei ole mitään satunnaista, sillä kenraali Reichenau on päiväkäs- 


rakennettu ja jonka taideaarteet olivat peräisin 12. vuosisadalta. 


kemään. 


kyssään nimenomaan sanonut, että kaikki muistomerkit on hävitet- 
tävä, koska niillä ei ole mitään historiallista merkitystä. Mi 
on siis? Oikeastaan ei voida puhua erosta, vaan täydellisestä vas- 
takkaisuudesta. 

Meidän taiteemme ja tieteemme ensimmäinen vaatimus on totuu- 
dellisuus. Taiteemme perusta on siis realistinen, koska se' pyrkii 
kuvaamaan todellisuutta. Venäläiselle ihmiselle, jokaiselle neu- 
vostokansalaiselle on tärkeätä, että hän voi uskoa asiansa oikeu- 
teen. Jos hänellä tämä usko on, mitkään vaikeudet eivät peloita. 


ero 


Kun tämän tiedämme, voimme mennä vaikka kuolemaan asiamme 
puolesta. 

Kun Hitler-Saksa hyökkäsi Neuvostoliiton kimppuun, olivatkin 
Molotovin sanat neuvostokansalle seuraavat: ”Meidän asiamme on 
oikea. Vihollinen tulee lyödyksi, ja voitto tulee olemaan meidän.” 

Tästä kertoo neuvostolehdistö, sen kirjallisuus ja taide neuvosto- 
kansoille ja se on nyt neuvostokulttuurin sisältönä taistelun aika- 
na Hitlerin Saksaa vastaan. 

Hitler ymmärsi suuren tehtävän toisin. Siitä hän on kirjoitta- 
nut kirjassaan ”Mein Kampf”, Saksan fascismin periaatteena on, 
että valheellistakin asiaa voidaan takoa ihmisten päihin vatkutta- 
malla sitä 10.000 kertaa. Mikä kuilu onkaan näiden kahden kat- 


santokannan väli 

Toinen —vastakohtaisuus: Neuvostoliiton kansojen täydellisen 
tasa-arvoisuuden periaate on täydellisesti vastakkainen ns. rotu- 
kä 
Fascismille ominaista on eri kansojen yllyttäminen toistensa kimp- 
puun ja toisten kansojen alistaminen, siis eräiden ihmiskunnan osien 


ityskannalle, että toiset kansat ovat alempiarvoisia kuin toiset. 


valtius toisten kustannuksella. 
Kolmas luonteenomainen piirre, joka tekee neuvostokulttuurin 


fascistisen ”kulttuurin” vastakohdaksi, on neuvostokulttuurin de- 
, jonka 


mokraattisuus. Kerroin jo alussa siitä huonosta perinnö 
saimme tsaarin Venäjältä. Mutta saimme myös hyvin suurenmoi- 
sen perinnön. Saimme demokraattisen kulttuuriperinnön, Bielins- 
kin, Tshernyshevskin, Pushkinin, Nekrasovin ja Gogolin perinnön. 
Kaikki nämä ihmiset olivat kasvattaneet Venäjän kansaa rakasta- 
maan vapautta ja vihaamaan sortoa. He herättivät venäläisen ihmi- 


sen tuntemaan ihmisarvonsa. He opettivat hänelle, miten tämä ih- 
misarvo on saavutettavissa taistelulla sortoa vastaan. 


Tämä demokraattinen kulttuuri on arvokkain perintö, minkä 
saimme vanhalta Venäjältä. Neuvostoelämä on kehittänyt näitä 
demokraattisia perinteitä, tuota vapaudenrakkautta niin, että siitä 
on tullut välttämättömyys Venäjän kansalle. Ja sitten kuvitellaan 
tuon neuvostoihmisen, joka oli ajanut pois tsaarin voidakseen elää 
vapaana, olevan valmiin ottamaan sortajakseen hänelle tyrkytetyn 
saksalaisen paroonin! Voiko olla mitään typerämpää! 

Näin ovat siis neuvostokulttuurin aatteet täysin vastakkaiset 
Hitlerin aatteille. 


Demokraattisten kansojen yhteisymmärrys lujittuu 


Sen vuoksi neuvostokulttuurista tuli voima, joka innosti kansaa 
taistelussa Hitleriä vastaan. Tästä aattellisesta sisällöstä on tullut 
tärkeä tekijä ei ainoastaan neuvostokansojen, vaan koko demo- 
kraattisen maailman taistelussa Hitleriä vastaan. Niinpä kun neu- 
vostomusiikkia on esitetty monissa maissa, niiden lehdistö on kir- 
joittanut, että neuvostomusiikki on innostanut heidänkin kanso- 
jaan taisteluun fascismia vastaan. Neuvostoplakaatit osoittautuivat 
niin vaikuttaviksi, että Englannin teollisuusministeri asetti niitä 
oman maansa asetehtaisiin, ja amerikkalaiset ja englantilaiset ovat 
ihmetellen kirjoittaneet: Millä on selitettävissä, että plakaatit, jotka 
ovat jonkun Ivanovin tai Stepanovin tekoa ja ovat tarkoitetut joi- 
takin Ivanoveja ja Stepanoveja varten, ovat osoittautuneet lähei- 
semmiksi ja ymmärrettävämmiksi Amerikan ja Englannin kansoille 
kuin omat plakaatit. 

Sama koskee myöskin filmitaidetta. Amerikassa, filmitaiteen koti- 
maassa, on filmilehdistö tunnustanut, että se aatteellinen sisältö, 
joka on neuvostofilmeissä, on saatava amerikkalaisiinkin filmeihin. 

Nämä neuvostokulttuurin erikoisuudet ovat olleet syynä siihen, 
että kulttuuriyhteydet eivät -sodan aikana ole heikentyneet, vaan 
vahvistuneet. Tämä on ymmärrettävää, sillä sota, jota nyt käydään, 
ei ole tavallisen tyypin sotaa. Se on sotaa, joka jakaa ihmiskunnan 
kahteen leiriin, toiseen, joka puolustaa vapautta, demokratiaa ja 
kulttuuria, ja toiseen, fascistiseen leiriin, joka nimittää tuota kult- 
tuuria ”aikansa eläneeksi liberalismiksi” ja valmistautuu hävittä- 
mään sen. Senpä vuoksi sodan aikana kaikki demokraattiset kult- 
tuurivoimat liittyivät yhteen lyödäkseen fascismin. 

Mielestäni sellaisen seuran kuin Suomi—Neuvostoliitto-Seuran 
syntyminen Suomessa on osoituksena siitä, että tämä yhteisym- 
märrys, halu toimia demokratian ja kulttuurin puolesta, vahvistuu. 
Tällainen valtava joukkojärjestö, joka on syntynyt hyvien suhtei- 
den lujittamiseksi maidemme välillä, on varmasti kantava hyvät 
tulokset. 


